Siiri Sisask

Siiri Sisask (sündinud 21. septembril 1968 Raplas) on eesti laulja, näitleja ja helilooja, 2003–2007 Riigikogu liige.

Tema loodud ja esitatud laulu "Mis maa see on" (Peeter Volkonski sõnadele) laulis veel laiemalt tuntuks 2011. aasta noorte laulupeo "Maa ja ilm" ühendkoor.Maarius Suviste. Siiri Sisask: ""Mis maa see on" muudkui kasvab. Ta elab nüüd oma elu." Õhtuleht.ee, 07.07.2011.Anna-Maria Veidemann-Makko. Siiri Sisask: „Olen õnnelik ka oma külmas toas!“ Õhtuleht.ee, 29.01.2024. 1998. aastal asutas Sisask MTÜ Saagu Valgus, mis seisis heategevuslikus korras hea klassiruumide kvaliteetse valgustuse eest ja aitas hankida koolidele muusikariistu. Kuni 2016. aastani pidas ta Raplas heategevuspoodi, millega toetati vaesuses kasvavaid lapsi.Hanneli Rudi. Tuntud laulja loodud heategevuspood suleb uksed Postimees/Tarbija, 28.09. 2016.Siiri Sisask: elu meie ümber oleks nagu purjus ERR Menu, 13.10.2023. Sisaskit huvitab budism.

 Elukäik 
pisi|Siiri Sisask 1989. aastalFoto: Jaan Künnap
1970. aastate lõpus ja 1980. aastate alguses õppis Sisask Vääna mõisa internaatkoolis (praegune Vääna lasteaed-algkool).Siiri Sisask: tänu internaatkoolis kasvamisele olen nüüd keegi digileht.epl.delfi.ee Hiljem õppis ka Keila I keskkoolis. 1987. aastal lõpetas Sisask Tallinna 1. Õhtukeskkooli. Ta on õppinud 2005. aastal Kõrgemas Usuteaduslikus Seminaris ja täiendanud end 2006. aastal keskuses George C. Marshall European Center for Security Studies Saksamaal.Eesti Teatriliit. Siisi Sisask.

Siiri Sisask on esinenud ansamblitega Ruja ja Vitamiin ringreisidel Venemaal ning solistina reisilaevadel. Ta enda sõnul pärinebki tähtis osa ta haridusest elukoolist: "Õppisin palju Urmas Alenderi kõrvalt. Tema oligi mu esimene lauluõpetaja. Lisaks Venemaa avaruste nägemine! Sõitsin Venemaa 16-17-aastaselt nii lennuki kui kollase Ikaruse bussiga risti-põiki läbi."Teet Korsten. Eesti tipplaulja tuletorniks on töö Põhjarannik/Postimees, 02.07.2012. 

Muusikalisest koostööst kitarristi ja muusikateadlase Boris Björn Baggeriga sündis 1996.-1997. aastal album "1st Acoustic Graffity" ning algas Sisaski 15 aastat väldanud karjäär Saksamaal, kus ta on ka hiljem musitseerinud koos pianist Kristjan Randaluga. 

Siiri Sisask on kirjutanud laule, filmi- ja muusikalavastuste muusikat, aga ka raamatuid ja laulusõnu.

1997. aastal korraldas Sisask Pärnus Pärnu Uue Kunsti Muuseumis maalinäituse. Korraldamisel aitas teda Mark Soosaar. 2022. aastal avati tema fotonäitusega "Siin ja seal" Raplas Naiste Ööde Filmifestival (NÖFF).Stina Andok. NÖFF alustas Siiri Sisaski fotonäitusega Raplamaa Sõnumid, 09.03.2022. 

2023. aastal osales ta saatesarjas "Laula mu laulu".Siiri Sisask: ma olen lihtsalt niivõrd erak ERR Menu, 11.04.2023.

Looming
pisi|Siiri Sisask 2014. aastalFoto: Jaan Künnap
Siiri Sisask on hääleliigilt alt. Ta tegi lauljadebüüdi 1985. aastal Eesti Televisiooni võistluslikus muusikasaates "Kaks takti ette", esitades Raimond Valgre loomingut. Ta on laulnud ka paljude teiste heliloojate loodut, kuid ajapikku keskendunud aina rohkem enda loomingu esitamisele. 

Juba tema esimese täispika autorikontserdi kava koosnes ta enda muusikast, laulusõnad aga kõlasid peale emakeele inglise, prantsuse, vene ja tiibeti keeles. Tema 2001. aasta teatraalsed kontserdid toimusid Eesti teatrisaalides, saateansamblisse kuulusid Taavo Remmel, Tanel Ruben, Taavi Kerikmäe ja Meelis Unt. Niinimetatud poole-elu-kontserdil kõlas ka tema 1993. aastast pärit menulugu "Ma ei maga ja ma ei söö".Aigi Viira. Siiri Sisask vallutab kontserdituuriga teatrilavad Postimees/Kultuur, 09.04.2001.

Sisask on kirjutanud ka teatri- ja show-muusikat.
 1998 tantsu- ja muusikasõu "Being and Nothingness". Koostöös Peeter Vähi ja tantsutrupiga Fine 5. Tekst: Siiri Sisask, muusika: Peeter Vähi, Siiri Sisask.
 2001 lavastus "Neli kuningat" – Laulik (muusika: Siiri Sisask, tekst: Kati Murutar)

Loomemeetod

 Eurovisiooni lauluvõistluse Eesti eelvoor 
EurolaulAastaLaulPunktidKoht1998"Tagareas"537.2000"Goodnight"456.

 Muusikaalbumid 
 1993 "Hold Me, Wind/We'll Meet Another Time" Madam Siree
 1998 "Mis maa see on" koos Ultima Thulega, Fugata Records
 2002 "Jälg" Zupping
 2003 "Laulud hingest..." koos Revalia Kammermeeskooriga, Global Music Group
 2003 "Ürg ja jõud"
 2003 "We've Been A While"
 2005 "Kuu lõhn" Siiri Sisask, OÜ Su Music
 2006 "Teine jälg" Finetone Music
 2009 "11" Finetone Music
 2010 "Lingua mea" Jazz'n'Arts
 2012 "Hommikupuu" 
 2016 "Kuristi kohal"
 2025 "Kiri Kiri Hai" koos Rühmaga

DVD

 2005 "Ole mu palve" koos Revalia Kammermeeskooriga, Eesti Raadio

 Varietee- ja kabareekavad 
 1988 kabaree Revalia hotellis Tallinn – solist
 1990 baar-varietee Tallinn, Harju tn 6 – solist
 1992 varietee Gloria – solist
 1999 kabaree-klubi Park – solist
 2002 revüüteater Bel-Etage – solist

 Muusikalid ja muud muusikalavastused 
 1989 "Jeanne D'Arc ja jumal vikerkaarel" – Jeanne D'Arc
 1995 "Marlene" – Marlene Dietrich
 1998 "Mahtra sõda" – Juliette Marchande
 1999 "Irma La Douce" – Irma
 2000 "Sugar" – Sugar
 2001 "No-No Nanette" – Lucille Early
 2001 "Neli kuningat" – Laulik (muusika: Siiri Sisask, tekst: Kati Murutar)
 2001 "Cabaret" – Sally Bowles
 2002 "Evita" – Evita Perón

Tuntud laule Siiri Sisaski repertuaarist
<tr valign=top><td>
 "Mis maa see on"
 "Ma ei maga, ma ei söö"
 "Igatsuse meri"
 "Tagareas"
 "Surma nimi"
<td> 
 "Toolid on tühjad"
 "Laev tõstis purjed"
 "Ei saa mitte vaiki olla"
 "Ema süda"
 "Kuu lõhn"Anu Saagim. Eesti muusika! Milliseid Siiri Sisaski laule eestlased enim armastavad? Õhtuleht.ee, 11.08.2017. 

 Filmid 
Sisask on näidelnud nii mängufilmides kui ka paaris telesarjas. 

Temast endast ja ta loomingust on Mark Soosaar teinud 2006. aastal dokumentaalfilmi "Hääl maa ja taeva vahel".Eesti filmi andmebaas.

 1982 "Arabella mereröövli tütar" – Arabella hääl / Tallinnfilm
 1984 "Karoliine hõbelõng" – kammerneitsi / Tallinnfilm
 1985 "Naerata ometi" – lastekodutüdruk Siiri / Tallinnfilm
 1987 "Saja aasta pärast mais" – Vilhelmine Klementi / Tallinnfilm
 1988 "Varastatud kohtumine" – Sirje sõbranna
 1986 "Õnnelind flamingo" – tüdruk, Vahuri pruut / Eesti Telefilm
 1992 "Armastuse lahinguväljad" – sekretär
 1994 "Mullikesed" – Siiri / Eesti Televisiooni draamasari
 1996 "Veri" – abikaasa / ETV draamasari
 2003 "Laulud hingest" – Siiri Sisask ja Revalia Kammermeeskoor / ETV muusikavideofilm
 2007–2008 "Taarka" – Taarka / Exitfilm
 2007–2008 "Retked Eestis" – saatejuht / Soome YLE 2 telesari

Raamatud
 Siiri ja Jost Sisask. "Head ööd, maga hästi!" Muinasjutud. Nõiaraamat 2002.
 Siiri Sisask. "Mismoodi ma seda maailma armastan". Luuletused. Pilgrim 2016.
 Siiri Sisask. "Südame hääl". Mõtisklused. Pilgrim 2016.
 Siiri Sisask. "Hästijätt". Petrone Print 2018; e-raamatuna 2024.

Näitused
 1997 – maalinäitus Pärnu Uue Kunsti Muuseumis
 1998 – maalinäitus "Olen tolerantne" Tartu Illegaardi galeriis ja Pärnu Uue Kunsti Muuseumis
 2016 – maalinäitus "Kaevu põhjas" Haus Galeriis ja Rapla restorani Park galeriis
 2022 – fotonäitus "Siin ja seal" Naiste Ööde Filmifestivalil Rapla kinos

Poliitiline tegevus
Siiri Sisask oli aastatel 2003–2006 erakonna Res Publica liige ja 2006–2007 Isamaa ja Res Publica Liidu liige.

2003. aasta Riigikogu valimistel kandideeris ta valimisringkonnas nr 4 (Harju maakond ja Rapla maakond), kogus 1391 häält, valituks ei osutunud, kuid sai Taavi Veskimäe asendusliikmena riigikogu liikmeks 7. oktoobril 2003.https://www.riigiteataja.ee/akt/630633

2005. aasta kohaliku omavalitsuse volikogude valimistel kandideeris Sisask Kaiu vallas ja osutus 33 häälega erakonna Res Publica nimekirjas valituks. 

2011. aasta Riigikogu valimistel kandideeris ta üksikkandidaadina valimisringkonnas nr 4 (Harju maakond ja Rapla maakond), kogus 771 häält, ja valituks ei osutunud.Kandidaat Siiri Sisask. Vaadatud 3. juuni 2023.

2023. aasta Riigikogu valimistel kandideeris ta parteituna erakonna Eesti 200 nimekirjas, kogus valimisringkonnas nr 4 (Harju- (v.a Tallinn) ja Raplamaa) 984 häält ning ei osutunud valituks.

Lühikeseks jäänud suhe EKRE-ga
Septembris 2018 kuulutas Eesti Konservatiivne Rahvaerakond massimeediakanalite kaudu, et Sisask plaanib liituda EKRE-ga ja kandideerib erakonna nimekirjas 2019. aasta Riigikogu valimistel.Siiri Sisask kandideerib Eesti Konservatiivse Rahvaerakonna nimekirjas EKRE koduleht, 29.09.2018.Siiri Sisask liitub EKRE-ga ja kandideerib riigikogu valimistel ERR Uudised, 29.09.2018. EKRE oli varemgi Sisaskit oma ridadesse kutsunud, kuid nüüd olevat tal rohkem vaba aega tekkinud, millest tulenevalt ta nõustus.Toomas Sildam. Siiri Sisask: tahtsin viia EKRE-sse uut tuult ERR Uudised, 03.10.2018.

Kuid juba 1. oktoobril 2018 teatati Sisaski loobumisest, kuna ta oli enda sõnul oma "selgete väljaütlemistega samasooliste perede kaitseks tekitanud EKRE paljudes liikmetes pahameelt". EKRE esimees Mart Helme kinnitas siis, et kuna kooseluseaduse tühistamine on erakonna jaoks üks kõige olulisemaid väärtusküsimusi, siis "ei ole mõeldav, et järgmises fraktsioonis on liikmeid, kelle puhul me ei saa olla kindlad, et ta seda poliitikat oma häälega ei toeta".Ka Siiri Sisask loobus EKRE ridades kandideerimisest ERR Uudised, 01.10.2018.

Sarnane lugu oli just enne seda juhtunud Eesti Panga nõukogu endise esimehe Jaan Männikuga, kes teatas EKRE-ga liitumisest 2018. aasta augusti alguses ja 20 päeva hiljem loobus sellest.Jaan Männik loobus EKRE ridades riigikokku kandideerimisest ERR Uudised, 12.09.2018.

 Tunnustus 
 1999 Suure Vankri auhind
 2001 UNICEF-i aumärk
 2003 UNICEF-i aastapreemia Sinilind
 2005 Noorte Kommertskoja aastaauhind
 2013 Vabariigi Presidendi tunnustus aasta parimatele vabatahtlikelePresident Ilves tunnustas parimaid vabatahtlikke Eesti Vabariigi Presidendi koduleht, 08.12.2013.
 2015 Aadu Luukase missioonipreemia 
 2026 Valgetähe V klassi teenetemärk"President tunnustab teenetemärgiga 203 inimest" ERR, 30. jaanuar 2026

Isiklikku
Tema vend oli helilooja Urmas Sisask (1960–2022). Õde-venda on ka koos esinenud, üheks viimaseks ühisesinemiseks jäi 2020. aasta 28. novembril Pärnu kontserdimajas toimunud kontsert "Õnne sünnipäevaks, Urmas Sisask ja Pärnu kontserdimaja!", kus toimus Urmas Sisaski "Naage sümfoonia op. 164" esiettekanne ja Siiri Sisask oli selle teose vokaalsolist.Õnne sünnipäevaks, Urmas Sisask ja Pärnu kontserdimaja! Tutvustus Eesti Kontserdi kodulehel. November 2020.Helilooja Urmas Sisaski teosed Eesti Muusika Infokeskuse koduleht. Vaadatud 22.02.2024. 

Siiri Sisaskil on esimesest abielust poeg Jost.Siiri Sisask ja Jaan Sööt on armunud. Õhtuleht, 12. juuli 2000.

Siiri Sisask elab Raplamaal Sulu talus.Teemaõhtu kommentaarid: 22 | Kohtumine. Siiri Sisask Sulu talu perenaise Siiri Sisaskiga vestleb Margus Saar. ERR Arhiiv, 16.09.2018.

Vene keele sai ta selgeks lapsena igal suvel vene pioneerilaagris olles.

Viited

 Välislingid 

 Siiri Sisaski koduleht
 Riigikogu liikme leht
 Teet Korsten Ürg ja jõud vahedal teral  Sirp, 19. september 2003
 ETV saade "Tähelaev. Siiri Sisask" ERR Arhiiv, 15. jaanuar 2006
 Siiri Sisask lõikab läinud suve vilja Naised, 15. august 2008
 Teet Korsten. Eesti tipplaulja tuletorniks on töö Põhjarannik, 30. juuni 2012
 ETV saade "Plekktrumm. Siiri Sisask" ERR Arhiiv, 28. september 2015
 Ursula Nõu. Siiri Sisask: tänu internaatkoolis kasvamisele olen nüüd keegi, epl.delfi.ee, 1. oktoober 2016
 Jutusaade, Siiri Sisask. ERR Arhiiv, 15. mai 2016
 Kohtumine. Siiri Sisask (alaliselt järelvaadatav telesaade) ERR Arhiiv, 19. aprill 2019
 Teemaõhtu kommentaarid: 22 | Kohtumine. Siiri Sisask Sulu talu perenaise Siiri Sisaskiga vestleb Margus Saar. ERR Arhiiv, 16. september 2018
 Vilja Kiisler. Siiri Sisask: mul on häbi. Eesti Päevaleht, 2. juuni 2023

Kategooria:Eesti lauljad
Kategooria:X Riigikogu liikmed
Kategooria:Valgetähe V klassi teenetemärgi kavalerid
Kategooria:Sündinud 1968